**Engage to Change**

**Prif Lysgennad**

**Disgrifiad Swydd / Manylion Personol**

**Nod y swydd:** Project 5 blynedd i greu a chefnogi cyfleoedd gwaith hir dymor ar gyfer pobl ifanc 16 - 25 oed gydag anabledd dysgu a/neu anhawster dysgu, yn cynnwys ASD, wrth drefnu lleoliadau gwaith a datblygu eu sgiliau gwaith.

Bydd y project yn trefnu amrediad o sesiynau, sgyrsiau, dyddiau agored ac ymweliadau ag ysgolion a darpar gyflogwyr er mwyn symbylu pobl i fod yn rhan o’r project. Bydd y llysgenhadon yn cynrychioli a hyrwyddo’r project yn y digwyddiadau hyn. Swyddogaeth y prif lysgennad fydd trefnu a chefnogi’r llysgenhadon a chynrychioli a hyrwyddo gwaith y project.

**Cyflog:** £8,934 y flwyddyn & treuliau teithio (graddfa NJC pwynt 22) a 6% cyfraniad pensiwn cyflogwr.

**Oriau:** 16 awr yr wythnos.

**Atebol i:** Cyfarwyddwr Cenedlaethol, Pobl yn Gyntaf Cymru Gyfan.

**Lleoliad:** Gweithio o gartref ond bydd angen teithio drwy’r wlad, gyda chyfarfodydd misol yng Nghaerdydd.

**Cyfnod y swydd:** Sefydlog tan 31 Mai 2021.

**Prif ddyletswyddau**

1. Trefnu a chefnogi llysgenhadon y project
2. Trafod y project a’ch profiad gwaith gyda grwpiau bach o bobl ifanc
3. Trafod y project a’ch profiad gwaith gyda darpar gyflogwyr
4. Ymweld ag ysgolion i annerch ffeiriau gwaith
5. Dosbarthu taflenni a ffurflenni cais i ddarpar fyfyrwyr project
6. Cymryd rhan mewn sesiynau ffotograffiaeth ar gyfer deunydd hyrwyddo.

**Amodau arbennig**

Bydd deiliad y swydd yn hyrwyddo’r project a buddion cyflogaeth, felly bydd angen profiad gwaith dros gyfnod sylweddol ee 6 mis neu fwy ac wedi derbyn cymorth gan y project.

**Cymorth**

Darperir cymorth, os bydd angen, er mwyn eich helpu i gyflawni’r swydd.

**Manylion personol**

|  |  |  |
| --- | --- | --- |
|  | **Hanfodol** | **Dymunol** |
| **Profiad /**  **cymwysterau** | * Wedi eich cefnogi drwy broject Engage to Change * Wedi eich cyflogi am o leiaf 6 mis * Profiad o siarad gyda grwpiau o bobl | * Wedi eich cyflogi drwy broject Engage to Change * Hyfforddi pobl eraill * Profiad o rôl arwain |
| **Sgiliau / galluoedd** | * Sgiliau cyfathrebu llafar da * Gweithio ar liwt eich hun neu fel rhan o dîm * Gallu teithio’n annibynnol * Gallu derbyn rôl arwain * Gwybodaeth am broject Engage to Change. |  |
| **Personol** | * Dibynadwy * Cyfrifol * Trefnus |  |

Dewisir deiliaid y swyddi yn dilyn cyfweliadau ac fe drefnir sesiynau hyfforddi ar gyfer pob llysgennad.